sub testa exigua concava depressa reconditas involvens. Tentacula 4, duo posteriora (dorsualia), 
duo anteriora (labialia), haec membrana coniuncta. Oculi duo ante tentacula dorsualia sessiles 
exigui. Apertura analis pone branchias. Aperturae sexuales discretae, feminea sub ala dextra ad 
basin branchiarum, mascula sub tentaculo labiali dextro antica. 
1. A. radiata, Nov. spec.: tripollicaris olivaceo viridis, alarum superficie externa et dorso ocellis 
fuscescente nigro radiatis variis, alarum superficie interiore maculis laete flavis nigrofusco 
cinctis picta, tentaculis labialibus parum auritis, scutello ovato leviter convexo postica parte 
emarginato, corporis tertiam partem longitudine nondum aequante. 
Prope Tor in Mari rubro tria specimina observavimus. 
Colore omnia specimina congruunt, magnitudine parum differunt, maximum tripollicare. 
Corpus molle viride, supra lineis subtilibus atrofuscis et atris pictum et quasi reticulatum est. 
Hae lineae saepe ab annulis ocellatis radiatim exeunt, in collo longitudinales et magis continuae 
sunt. Praeterea puncta parva rufa sparsa cernuntur. Alarum superficies interna laete flavo colore 
maculata. Pes fuscescente viridis notis nigris raris minoribus conspersus. Alae totum dorsum 
occupant earumque finis anterior minore spatio a tentaculis dorsualibus distat, quam haec a 
labialibus. Tentacula labialia, latere fissa, Zygaenae caput referunt, sed in auriculas hamatas 
producta non sunt. Frons fere truncata. Tentacula dorsualia teretia apice fissa. Oculi duo 
minutissimi nigri, parum conspicui, ante tentacula dorsualia siti. Branchiae fuscescentes, palliolo 
testam gerente obtectae, arbusculam prostratam referunt. Testa pallii in specimine tripollicari 
lineas 11 % longa, 7 lineas lata, ovata, antico fine rotunda, subtus parumper concava, calcarea, 
margine cartilagineo, tenuis, postica in dextro latere emarginata, spirae vestigio non distincto. 
Apertura analis sicut apud JPIeurobranchum pone branchias. Apertura feminea ad basin bran- 
chiarum in latere dextro. Apertura mascula sub tentaculo labiali dextro. Ab hac ad illam sulcus 
ducit. Penis exseiius flexuosus acutus, quadrilinearis. 
Huic speciei Aplysia Argus Leuckarti forma, colore et loco natali valde affinis est. 
INos vero illam formam in Mari rubro non vidimus. Differentiarum illius notae sunt: tentacula 
labialia maxima, valde dilatata et hamata, oculorum annulus caeruleus, alae superficies interna 
maculis laete flavis destituta, lineae radiatae minus distinctae, testa denique, nisi icon fallit, 
tertiam expansi corporis partem longitudine longe superans. 
Vivi animalis nostri iconem et specimina servavimus. 
2. A. scutellata, JSov. spec.: sesquipollicaris laete viridis, striis subtilibus et ocellis radiatis nigris 
priori similis, sed alarum superficies interna pallida, viridi et brunneo nebulosa, tentaculis 
parum auritis et testa ovata, antico fine subacuta, dimidio animali parum brevior. 
Hanc formam in australiori Mari rubro offendimus eiusque 5 specimina attulimus. 
Omnibus notis, exceptis illis, quas in charactere describendo proposuimus, cum priori specie 
convenit. Qui hanc formam pro illius pullo habendam censeret difficultatem ex testae magnitudi- 
nis ratione sibi pararet. Praeterea iuveniles has formas esse ex testae charactere sane concederem, 
nam testa nondum tota, sed ex parte tantum ossea erat. Id quod vero ipsum etiam speciei cha- 
racter esse possit et uberiorem observationem postulat. In specimine 18 lineas longo testa 8 lineas 
longa, lineas 6 lata est. Penis in hac minore forma crassior est, quam apud alteram maiorem. 
Inter species Jlangianas de harum typis frustra quaesivi. 
IIiiMrn. et Eiuieuu, Ecerlelrata I. Mollusca. 
k 
